**ODGOVORI NA POBUDE IN VPRAŠANJA**

**podana na 6. redni seji Občinskega sveta Občine Prevalje dne 20.06.2019.**

Občinski svetnik Štefan Peršak je podal pobudo in vprašanje:

POBUDA:

1.) Pove, da so krajani Jamnice izrazili željo, da se jim pred pričetkom izvajanja projekta »Ureditev cestnih povezav na območju Jamnice« na terenu predstavi načrt izgradnje oz. pristopa k rekonstrukciji že obstoječe ceste, da bodo krajani seznanjeni s predvidenimi deli.

**ODGOVOR:**

**Župan na seji pojasni, da bo občinska uprava sklicala sestanek na terenu, kjer bo krajanom Jamnice podala odgovore na vsa vprašanja.**

**Sestanek bo sklican po uvedbi v delo, ki bo (je bila) v ponedeljek,16.9.19. Sestanek bo skoordiniral predsednik KS Šentanel, g. Peršak.**

VPRAŠANJE: 1.) Zanima ga glede vzdrževanja cestne infrastrukture, in sicer kdaj se bo po obrobjih občine poskrbelo za t.i. »spomladansko grediranje« in košnjo ob pasovih gospodarske javne infrastrukture, saj je do sedaj bilo pokošeno le ob glavni cesti Prevalje - Šentanel?

**ODGOVOR:**

**Tajnik občine, Danilo Vute, na seji odgovori, da se je košnja ob gospodarski javni infrastrukturi v letošnjem letu zaradi vremenskih razmer pričela kasneje, da pa je v teku in bo obrobje cestišča pokošeno v najkrajšem možnem času.**

**Izvedeno.**

Občinski svetnik Maks Pučelj je podal pobudo:

POBUDA:

1.) Predlaga, kot izhaja tudi iz sklepa KS Holmec, da občinska uprava pred pripravo letnega proračuna za prihodnje leto, po vseh treh krajevnih skupnostih preveri, kakšne so dejanske potrebe krajanov, kaj le-ti želijo oz. potrebujejo, da bi tako v čim večji meri upoštevali potrebe vseh prebivalcev, predvsem občanov iz območij degradiranih skupnosti in pripomogli k uravnoteženemu razvoju vseh območjih Občine Prevalje in sodelovanju vseh skupnosti v občini.

**ODGOVOR:**

**Na podlagi 17. in 18. člena Zakona o javnih financah izda občina Navodila in obvestila za pripravo proračuna občine za naslednjo leto že v mesecu oktobru za proračun za naslednjo leto na podlagi izhodišč, ki jih prejme s strani Ministrstva za finance. Navodila prejmejo posredni uporabniki in KS. Z Navodili, je poslan tudi obrazec za sestavo finančnega plana po proračunskih postavkah in višina sredstev za KS.**

Občinska svetnica Aleksandra Saša Horvat je podal dve pobudi:

POBUDA:

1.) Predlaga, da Občina Prevalje razmisli o vključitvi občine v projekt »Mreža zdravih mest« in o oblikovanju lokalne skupine krepitve zdravja, ki bi pomagala zmanjševati neenakost v zdravju na ravni Občine Prevalje, ki bi vključila vse vladne in nevladne organizacije, ki bi s skupnostnim pristopom bolj motivirale, informirale in predvsem vključevale člane, da sodelujejo pri aktivnostih in preventivnih programih. Nadaljuje, da je glavni cilj Mreže zdravih mest izrazita skrb vseh, tako upravnih organov, kot javnega in zasebnega sektorja, torej vseh, ki kakorkoli vplivajo na zdravje posameznika in s tem družbe kot celote. Poseben poudarek pa je namenjen načinu življenja in izboljšanju človekovega okolja. Pove, da bi se s pomočjo imenovane lokalne skupine bolj zaznali zdravstveno socialni problemi prebivalcev v občini ter da bi se glede na predstavljene kazalnike zdravja Nacionalnega inštituta za javno zdravje, pripravili potrebni ukrepi.

**ODGOVOR:**

**Občina je v projekt vključena.**

Občinski svetnik Andrej Stermec vprašanje:

VPRAŠANJE: 1.) Zanima ga, kakšno je trenutno stanje s plazovi na cesti proti Lešam, ali obstaja nevarnost ponovnega plazenja.

**ODGOVOR:**

**Tajnik občine, Danilo Vute, pojasni, da si je plazove ogledal projektant in pojasnil, da bosta potrebni dve vrsti ukrepov. Prvi je urgentni ukrep, ki predvideva zabijanje pilotov in tako preprečuje ponovno zdrsavanje, drugi ukrep pa je dolgoročne narave, in sicer predvideva postavitev škarpe na celotnem območju. Pove, da je škoda prijavljena, v kolikor se bo odprl program Ajda, se bodo tudi izvedli predvideni ukrepi. Ocenjuje se, da bo postavitev škarpe znašala več kot 500.000,00 EUR. Pri zabijanju pilotov pa mora projektant določiti tudi mesta, kjer se bodo piloti zabili, sredstva za postavitev le-teh pa se bodo krila iz interventnih sredstev. Nadaljuje, da se plaz opazuje in da po mnenju projektanta brez hujšega poslabšanja vremena, trenutno ni razloga za skrb.**

**Sanacija je bila prijavljena v program AJDA, in sicer kot 1. prioriteta. Čakamo na odobritev.**